सेवा निवृत्त हुने प्रधान न्यायाधीशहरुले सामान्यतः एक महिनाअघि विदामा बस्ने परम्परा छ । पराजुली निकट स्रोतका अनुसार चैत्र १६ गते विदामा बस्ने तयारीमा पराजुली थिए । चैत्र महिना लाग्ने अघिल्लो दिन अर्थात् फागुनको मसान्तका दिन न्यायपरिषद्का सचिव नृपध्वज निरौलाले उनको उमेर साउन २१ गते नै सकिएको अनौठो पत्र राष्ट्रपति कार्यालयमा दर्ता गराए । प्रधान न्यायधीशले राष्ट्रपतिलाई शपथ ग्रहण गराएको पाँच मिनेटमा नै सो पत्र दर्ता गराइएको थियो ।
